**Утвърдил:**

**ПЛАМЕН СТОИЛОВ**

**КМЕТ НА ОБЩИНА РУСЕ**

**Получих на дата: 08.12.2016 г.**

**ДОКЛАД**

по чл. 60, ал.1 от ППЗОП от работата на комисия назначена със Заповед РД-01-3401 от 16.11.2016 г. за разглеждане и оценка на получените оферти за участие и класиране на участниците в открита процедура за възлагане на обществена поръчка с предмет: **„Избор на оператор за стопанисване и експлоатация на „Регионално депо за неопасни, инертни и опасни отпадъци за общините Русе, Ветово, Иваново, Сливо поле и Тутракан”,**  открита с Решение № РД-01-3255 от дата 31.10.2016 г.

**УВАЖАЕМИ ГОСПОДИН СТОИЛОВ,**

Във връзка с провеждане на открита процедура за възлагане на обществена поръчка с предмет: **„Избор на оператор за стопанисване и експлоатация на „Регионално депо за неопасни, инертни и опасни отпадъци за общините Русе, Ветово, Иваново, Сливо поле и Тутракан”**, Ви докладваме следното:

С Решение РД-01-3255 от 31.10.2016 г. е открита процедура за възлагане на обществена поръчка с цитирания по-горе предмет.

В периода от 16.11.2016г. – 05.12.2016 г. са проведени три заседания на комисията с Председател: инж. Павлина Атанасова - Главен инспектор отдел „Екология“; Членове: 1. Константин Калчев – Инспектор отдел „Екология”; 2. Милена Трифонова – Главен юрисконсулт отдел „ПНО“; 3. инж. Любомир Атанасов – Началник отдел „Управление на отпадъци и опазване на почвите“ РИОСВ; 4. инж. Виолета Василева – Външен експерт, Еколог; Резервни членове: 1. Елена Иванова – Главен инспектор отдел „Екология“; 2. Соня Станчева – Директор дирекция „ПД“; Секретар: Камен Христов – Главен експерт отдел „ОП“, назначена със Заповед РД-01-3401 от 16.11.2016 г.:

След изтичане на обявения срок са постъпили 2 оферти, както следва:

|  |  |  |
| --- | --- | --- |
| Вх№ | **Наименование на участника подал оферта** | **Дата и час на получаване** |
| 1 | „Мит и Ко“ ЕООД | 15.11.2016 г. в 10:08 часа |
| 2 | „Берус“ ООД | 15.11.2016 г. в 14:20 часа |

Относно извършената работата на комисията, отразена подробно в протокол №1:

На **16.11.2016** г. **от 14.00 часа**, комисията се събра и започна работа в основния си състав. В публичната част от заседанието присъства представител на „Берус“ ООД – Венко Великов, управител.

На основание чл.54, ал.3 от ППЗОП, комисията отвори запечатаните непрозрачни опаковки по реда на тяхното постъпване и извърши законово регламентираните действия във връзка с провеждането на процедурата. Разгледаха се документите по [чл. 39, ал. 2](apis://Base=NARH&DocCode=109180&ToPar=Art39_Al2&Type=201/) от ЗОП за съответствие с изискванията към личното състояние и критериите за подбор, поставени от възложителя.

Констатации на комисията:

* **„Мит и Ко“ ЕООД**: В приложения документ - ЕЕДОП, комисията установи следните непълноти и несъответствие на информацията:

1. В обявлението за поръчката, като изискано минимално ниво към техническите и професионални възможности на участниците под т. 1 е записано: *„Участникът следва да докаже опит в изпълнение през последните 3 (три) години, считано от крайния срок за получаване на офертите, на минимум 1 (една) услуга, еднаква или сходна с предмета на обществената поръчка. Под „сходна с предмета на поръчката“ следва да се разбира опит в изпълнението на услуги по експлоатация на регионално депо / регионални депа за отпадъци. - попълва се в раздел В: Технически и професионални способности - ред 1б) на ЕЕДОП.“* **В приложеният ЕЕДОП, от попълнената на стр. 13 и 14 информация, не става ясно, дали участникът притежава опит в изпълнението на****услуги по експлоатация на****„регионално депо / регионални депа за отпадъци“.**
2. В обявлението за поръчката, като изискано минимално ниво към техническите и професионални възможности на участниците е записано: *„Участниците следва да имат въведени сертифицирани системи за управление на:*

*- качеството, според международно признат стандарт EN ISO 9001 или еквивалент/еквивалентни мерки за осигуряване на качеството - попълва се раздел Г: "Стандарти за осигуряване на качество" на ЕЕДОП;*

*- околна среда, според международно признат стандарт EN ISO 14001 или еквивалент/ еквивалентни мерки за опазване на околната среда - попълва се раздел Г: " Стандарти за екологично управление " на ЕЕДОП; Сертифицирани системи трябва да включват в обхвата си дейности по управление на строителни и производствени отпадъци“.* **В приложеният ЕЕДОП, на стр. 15, 16 и 17 не са изписани обхватите на посочените сертификати и не става ясно дали в обхвата им са включени „дейности по управление на строителни и производствени отпадъци“.**

* **„Берус“ ООД:** В приложените документи и ЕЕДОП, комисията не установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор.

Във връзка с изложеното на основание чл.54, ал. 8 от ППЗОП, комисията изпрати протокол №1 до участниците, в деня на публикуването му в профила на купувача.

Относно извършена работата на комисията, отразена подробно в протокол №2:

На **28.11.2016** година **от 14.00 часа**, комисията се събра на закрито заседание. От заседанието отсъства инж. Павлина Атанасова - Главен инспектор отдел „Екология“ и бе заместена от Елена Иванова – Главен инспектор отдел „Екология“.

Комисията започна работа и в съответствие със законовите разпоредби, след изтичане на срока по чл. 54, ал. 12 от ППЗОП, пристъпи към разглеждане на допълнително представените документи относно съответствието на участниците с изискванията към личното състояние и критериите за подбор.

С **Вх. № 30—7091-2#1/25.11.2016 г.** са постъпили допълнителни документи от участник **„Мит и Ко“ ЕООД**:

Участникът е представил:

Уведомително писмо и нов ЕЕДОП с допълнена исканата информация.

В писмото е посочен линк към официалната страница на ИАОС, където се съдържа информацията, че посочената в офертното предложение на участника Регионалната система включва Регионално депо за неопасни и инертни отпадъци. Също така е обяснено, че в обхвата на притежаваните от участника сертификати са включени дейности: „Сметосъбиране, сметоизвозване, обработка на твърди битови отпадъци; преопаковане, транспортиране, третиране, обезвреждане или оползотворяване и временно съхранение на опасни, болнични и производствени отпадъци; извозване, обработка и депонирани на строителни отпадъци, почистване на улични платна, площади, алеи, метене и миене, дезинфекция на съдове за смет, зимно поддържане и снегопочистване; поддържане, експлоатация и мониторинг на сметища и закриване и рекултивация на стари сметища; производство на твърди биогорива и дървесни изделия.“

Въз основа на първоначално приложените и допълнително представените документи, относно съответствието с изискванията към личното състояние и критериите за подбор, комисията е счита, че участникът **„Мит и Ко“ ЕООД** е доказал съответствието си с изискванията за лично състояние и отговаря на всички критерии за подбор, поставени от Възложителя, поради което същия е допуснат до следващ етап от процедурата за възлагане на обществената поръчка.

Разглеждане на техническите предложения.

**„Мит и Ко“ ЕООД**

**При разглеждане на офертата в частта „Организация, подход и методи за изпълнение на услугата“ в т.4.5. Мониторинг на повърхностни води, стр.24 от Техническото предложение на участника „Мит и Ко” ЕООД комисията установи съществено несъответствие на техническото предложение с условията на Комплексно разрешително №181-Н1/2010.** В табличен вид са посочени: параметрите, честотата на извършване на мониторинг (по време на експлоатация на депото и след закриването му) и примерни методи за анализ, които подлежат на мониторинг, според участника, а именно:

| **Показател** | **Честота на пробовземане до определяне обема и състава на инфилтрата** | **Честота на пробовземане при определени обем и състав на инфилтрата** | **Примерен метод/процедура за анализ** |
| --- | --- | --- | --- |
| Обем на повърхностните води | Веднъж на три месеца | Веднъж на шест месеца | **-** |
| рН | Веднъж на три месеца | Веднъж на шест месеца | БДС 17.1.4.27-80 |
| Неразтворени вещества | Веднъж на три месеца | Веднъж на шест месеца | БДС 17.1.4.04-8, т.2 |
| Арсен | Веднъж на три месеца | Веднъж на шест месеца | ISO 11969 |
| Кадмий | Веднъж на три месеца | Веднъж на шест месеца | ISO 8288 |
| Хром (общ) | Веднъж на три месеца | Веднъж на шест месеца | - |
| Мед | Веднъж на три месеца | Веднъж на шест месеца | ISO 11969 |
| Живак | Веднъж на три месеца | Веднъж на шест месеца | - |
| Никел | Веднъж на три месеца | Веднъж на шест месеца | ISO 8288 |
| Олово | Веднъж на три месеца | Веднъж на шест месеца | ISO 8288 |
| Цинк | Веднъж на три месеца | Веднъж на шест месеца | ISO 8288 |
| Хлорни йони | Веднъж на три месеца | Веднъж на шест месеца | БДС 17.1.4.24-80 |
| Флуориди | Веднъж на три месеца | Веднъж на шест месеца | - |
| Сулфатни йони | Веднъж на три месеца | Веднъж на шест месеца | - |
| Общ фосфор | Веднъж на три месеца | Веднъж на шест месеца | - |
| Азот нитритен | Веднъж на три месеца | Веднъж на шест месеца | БДС EN 26777 |
| Азот амониев | Веднъж на три месеца | Веднъж на шест месеца | БДС ISO 7890-3 |

Текстът на Условие 10.3.4.2. от КР №181-Н1/2010 гласи „Притежателят на настоящото разрешително да извършва анализ на състава на дъждовните води от неексплоатираните клетки и охранителните канали около депото, съгласно изискванията посочени в Таблица 10.3.4.2. Пробовземането и анализите да се извършват от акредитирани лаборатории.”.

Таблица 10.3.4.2.

|  |  |  |
| --- | --- | --- |
| **Показател** | **Честота на пробовземане** | **Примерен метод/процедура за анализ** |
| Активна реакция рН | Веднъж на шест месеца | БДС 17.1.4.27-80 |
| Неразтворени вещества | Веднъж на шест месеца | БДС 17.1.4.04-80 |
| БПК5 | Веднъж на шест месеца | БДС EN 1899-1,2 |
| ХПК (бихроматна) | Веднъж на шест месеца | БДС 17.1.4.02-77 |
| Нефтопродукти | Веднъж на шест месеца | БДС EN ISO 9377-2:2004 |

При сравнението на мониторинга, който участника е представил за повърхностните води в Техническото си предложение, и този, който се изисква съгласно условията на КР №181-Н1/2010 таблица 10.3.4.2., **са констатирани следните несъответствия:**

• В предложения от участника мониторинг на повърхностните води **липсват показателите** **„БПК5”, „ХПК (бихроматна)” и „Нефтопродукти”, които са посочени като задължителни с Условие 10.3.4.2. от КР №181-Н1/2010;**

• Добавени са показатели за анализ на повърхностните води, които не са включени в комплекното разрешително, а именно: „Арсен”, „Кадмий”, „Хром (общ)”, „Мед”, „Живак”, „Никел”, „Олово”, „Цинк”, „Хлорни йони”, „Флуориди”, „Сулфатни йони”, „Общ фосфор”, „Азот нитритен” и „Азот амониев”.

Комплексно разрешително №181-Н1/2010 за „Регионално депо за неопасни, инертни и опасни отпадъци за общините Русе, Ветово, Иваново, Сливо поле и Тутракан” е било предоставено като част от документацията за обществената поръчка и участниците е следвало да представят предложение за изпълнение на поръчката, съответстващо в пълна степен на неговото съдържание.

В предложения от Участника мониторинг на повърхностните води не са включени показатели, посочени като задължителни в индивидуалния административен акт (КР №181-Н1/2010), издаден от компетентния орган (ИАОС), а именно „БПК5”, „ХПК (бихроматна)” и „Нефтопродукти” и същият не съответства на КР. Добавен е мониторинг по компонент почви, какъвто не се изисква в условията на КР №181-Н1/2010.

Съгласно одобрената Методика за оценка на офертите „Отстраняват се и офертите на участници, които съдържат противоречие или несъответствие с настоящата документация, в т.ч. КР, Техническите спецификации и/или проекта на договор, и/или с изисквания на действащото европейско или национално законодателство.”.

**Във връзка с изложените констатации и мотиви, комисията предлага участника „Мит и Ко” ЕООД за отстраняване от участие в процедурата на основание чл. 107, т. 2, б. „а“ от ЗОП поради несъответствие на офертата му с предварително обявените условия на поръчката, а именно: да съдържа описание на технологичните процеси в съответствие с Комплексното разрешително и техническата спецификация.**

**Комисията, не допуска „Мит и Ко” ЕООД до отваряне плика с „Предлагани ценови параметри“.**

**„Берус” ООД**

**В частта „Организация, подход и методи за изпълнение на услугата”, комисията оцени Техническото предложение на участника „Берус” ООД с 60 точки.**

Техническото предложение (ТП) съдържа описание на всички задължителните елементи, съгласно документация, в т.ч.:

* Организацията на работата, методите, начините и подходите за изпълнение на дейностите, съгласно комплексно разрешително (КР) №181-Н1/2010, Техническите спецификации и проекта на договор, със съответното обосноваване и ресурсна обезпеченост за изпълнението им.
* Технологичните процеси, в съответствие с изискванията на КР, Техническите спецификации и проекта на договор, както и методите, средствата и ресурса за изпълнението на всеки един от тях.

Техническото предложение на участника, съответства на: документацията за обществената поръчка, КР №181-Н1/2010, Техническите спецификации, проекта на договор, изисквания на действащото европейско и национално законодателство.

**Организация, подход и методи за изпълнение на услугата (П11)**

Предложените от Участника организация, подход и методи за изпълнение на услугата отговарят на изискванията на Възложителя и съдържат всички изискуеми елементи, съгласно документацията за обществената поръчка.

В Техническото предложение на Участника са **описани кумулативно следните четири обстоятелства:**

* **Предвижданите организация и мобилизация на използваните от участника ресурси са обвързани с конкретния подход за изпълнение на предмета на поръчката и съпътстващите дейности, като тази връзка е представена в офертата и е обоснована.**
* **Описание на разпределение на задачите и отговорностите между позициите от персонала, във връзка с изпълнение на дейностите, както и отношенията и връзките на контрол, взаимодействие и субординация в рамките на изпълнителя.**
* **Описание на конкретни мерки за надеждна и безопасна експлоатация на всички сгради, конструкции, инсталации, съоръжения и елементи на техническата инфраструктура на територията на площадката.**
* **Описани конкретни мерки за осигуряване на екологосъобразно управление на отпадъците.**

**В частта „Стратегия за управление на рисковете”, комисията оцени Техническото предложение на участник „Берус” ООД с 40 точки.**

Предложената стратегия за управление на риска съдържа всички изискуеми елементи, съгласно документацията за обществената поръчка, като са разгледани всички посочени от възложителя рискове.

В тази част на Техническото предложение Участникът е описал процесът по управление на риска, включващ следните етапи: идентифициране на рисковете; анализ и оценка на рисковете; определяне на реакция спрямо рисковете и мониторинг и докладване.

Участникът е представил **конкретна** методология за анализ на риска, в т.число присъщите рискове и остатъчните рискове.

За всеки от идентифицираните рискове Участника е посочил възможни аспекти на проявление и области/сфери на влияние, като е извършена оценка на степента на въздействието им върху изпълнението на всяка от дейностите по договора.

За всеки от описаните рискове са предложени конкретни мерки за недопускане/предотвратяване настъпването на риска или съответно – за намаляване на негативното влияние на риска, придружени с ефективни контролни дейности за всеки риск. Мерките за предотвратяване и преодоляване на съответния риск са свързани с действия, които са в обхвата на контрол на Участника. Предложените мерки за предотвратяване на идентифицираните от Участника рискове са в синхрон с принципа на превантивността и са приложими към предмета на поръчката. Правилното идентифициране на рисковете и прилагането на описаните от Участника мерки за предотвратяване на съответния риск би довело до елиминиране и/или намаляване на вероятността от възникването им. За онези от тях, чието възникване не е възможно да бъде избегнато – поради независещи от участника обстоятелства, последния е предложил мерки за намаляване на негативното влияние на риска и конкретни дейности по отстраняване и управление на последиците от настъпилия риск.

**Във връзка с изложените мотиви, комисията оценява техническото предложение на „Берус” ООД с общо 100 т.:**

**Комисията, допуска „Берус” ООД до отваряне на плика с Предлагани ценови параметри.**

Относно извършена работата на комисията, отразена подробно в протокол №3:

На **05.12.2016 г. от 11:00 часа,** комисията се събра на заседание в пълния си основен състав.

На публичната част от заседанието присъства представител на „Берус“ ООД - Венко Великов, управител на участника.

Преди да се отвори плика с надпис “Предлагани ценови параметри“, комисията обяви мотивите за отстраняване на офертата на „Мит и Ко” ЕООД, както и резултатите от оценяването на офертата на „Берус“ ООД по другите показатели.

В съответствие с разпоредбите на чл. 57 от ППЗОП, комисията отвори ценовото предложение на допуснатия участник. В плик с надпис “Предлагани ценови параметри“, се съдържат ценово предложение по образец №4 от документацията и калкулации на всяка една от посочените цени. Предлагат се следните цени:

|  |  |
| --- | --- |
| Цена за вид услуга | Цена в лв. с вкл. ДДС |
| Цена за обезвреждане на 1 тон отпадъци, които нямат опасни свойства (битови и производствени) в клетки за неопасни отпадъци | 11,28 |
| Цена за обезвреждане на 1 тон опасни азбестосъдържащи отпадъци (съобразно условията на КР №181-Н1/2010), в клетки за неопасни отпадъци | 11,76 |
| Цена за обезвреждане на 1 тон строителни отпадъци (в клетки за инертни отпадъци) | 0,76 |
| Цена за обезвреждане на 1 тон опасни отпадъци (в клетки за опасни отпадъци) | 4,93 |
| Цена за операция по оползотворяване, обозначена с код R13 (съхраняване на отпадъци до извършване на която и да е от операциите по оползотворяване) | 6,78 |
| Цена за операция по обезвреждане, обозначена с код D 15 (съхраняване до извършване на която и да е от операциите по обезвреждане, освен временното съхраняване до събирането на отпадъците от мястото на образуването им) на херметически затворени и обезопасени за компонентите на околната среда стоманобетонови кубове с обезвредени в тях опасни отпадъци | 10,92 |

С това публичната част на заседанието приключи и комисията продължи работа в закрито заседание.

Разгледаха се и се обсъдиха предлаганите от участника цени. Съгласно одобрената методика и предвид това, че офертата на „Берус“ ООД е единствената допусната до оценка и класиране, то участникът получава максималния възможен брой точки за цена – 100 т.

За комплексна оценка, съгласно формулата КО = Тпр. х 60% + Цп х 40 % , участникът получава 100 т.

Във връзка с изложеното в протоколите и настоящия доклад, Ви предлагаме да сключите договор за изпълнение на предмета на поръчката **„Избор на оператор за стопанисване и експлоатация на „Регионално депо за неопасни, инертни и опасни отпадъци за общините Русе, Ветово, Иваново, Сливо поле и Тутракан”** с„Берус“ ООД.

На основание чл.106, ал. 1 от ЗОП, Ви представяме настоящия доклад за утвърждаване, заедно с протоколите и цялата документация в процедурата.

Председател:

инж. Павлина Атанасова /пп/

Членове:

1. Константин Калчев /пп/

2. Милена Трифонова /пп/

3. инж. Любомир Атанасов /пп/

4. инж. Виолета Василева /пп/

5. Елена Иванова /пп/

* *Вярно с оригинала на хартия!*
* *Заличена информация на основание чл.42, ал.5 от ЗОП и чл.2 от ЗЗЛД*